ప్రభుత్వ రంగ బ్యాంకులకు మూలధనంతో సరిపెట్టం..
- మొండి బాకీల నియంతణకు పటిష్ట చర్యలు
- బ్యాంకింగ్‌ రంగ పరపతిని పెంచుతాం: ఆర్థిక శాఖ మంత్రి జైట్లీ వెల్లడి
న్యూఢిల్లీ: మిషన్‌ ఇంద్ర ధనుష్‌లో ప్రతిపాదించినట్టుగా ప్రభుత్వ రంగ బ్యాంకులకు మూలధనంతోనే సరిపెట్టమని జైట్లీ అన్నారు. బ్యాంకుల ఇతర సామర్థ్యాలను పెంచడానికి చర్యలు తీసుకుంటామని చెప్పారు. పెరిగిపోతోన్న మొండి బాకీల నియంత్రణకు పటిష్ట చర్యలు చేపడుతామన్నారు. బ్యాంకింగ్‌ రంగం పరపతిని పెంచుతామన్నారు. బ్యాంకులకు రూ.1.8 లక్షల కోట్ల మూలధనం అవసరమన్నారు. ఇంద్రద óనుస్సులో భాగంగా బడ్జెట్‌లో రూ.70,000 కోట్లు కేటాయించాలని నిర్ణయించామన్నారు. కొంత మంది తీసుకున్న రుణాలు తిరిగి చెల్లించకపోవడంతో బ్యాంకులకు మొండి బాకీల సమస్య పెరుగుతుందన్నారు. దీంతో రాని బాకీల వసూళ్లకు ఆర్‌బీఐ కొన్ని చర్యలు తీసుకుందన్నారు. పెద్ద నోట్ల రద్దు తర్వాత బ్యాంకులకు చేరిన నగదును రిజర్వు బ్యాంకు ఇంకా లెక్కిస్తోందని ఆర్థిక శాఖ మంత్రి అరుణ్‌ జైట్లీ అన్నారు. మంగళవారం రాజ్యసభలో ఓ సభ్యుడు అడిగిన ప్రశ్నకు మంత్రి సమాధనం చెబుతూ బ్యాంకుల నుంచి ఆర్‌బీఐ పాత నోట్ల స్టాక్స్‌ తెప్పించుకుందన్నారు. అయితే ఎప్పటి వరకూ లెక్కింపు పూర్తి అవుతుందో తేది చెప్పలేమని పేర్కొన్నారు. కచ్చితమైన గణంకాల కోసం ఆర్‌బీఐ కసరత్తులో ఉందన్నారు. ప్రధానీ నరేంద్ర మోడీ అనుహ్యాంగా 2016 నవంబర్‌ 8న రూ.500, రూ.1,000 నోట్లను రద్దు చేసిన విషయం తెలిసిందే. ఇది దేశంలోని మొత్తం నగదులో 86 శాతం కరెన్సీ. మొత్తం విలువ రూ.15.44 లక్షల కోట్లుగా ఉందని ప్రభుత్వం ప్రకటించింది. ఇందులో డిసెంబర్‌ 10 నాటికి ప్రజలు బ్యాంకుల్లో రూ.12.44 లక్షల కోట్లు జమ చేశారని రిజర్వు బ్యాంకే స్వయంగా పేర్కొంది. మరో రూ.3లక్షల కోట్లు రావాల్సి ఉందని తెలిపింది. కాగా డిసెంబర్‌ 30 వరకు బ్యాంకుల్లో పాత నోట్ల డిపాజిట్‌కు అవకాశం కల్పించారు. ఆపైనా కూడా ప్రజలు, వ్యాపారుల వద్ద ఏమైన పెద్ద నోట్లు మిగిలి ఉంటే మార్చి 30వరకు రిజర్వు బ్యాంకు శాఖల్లో డిపాజిటు చేయవచ్చని తెలిపారు. డిసెంబర్‌ ముగింపు నాటికే మెజార్టీ ప్రజలు తమ వద్ద ఉన్న రద్దు చేసిన పెద్దనోట్లను బ్యాంకుల్లో డిపాజిట్‌ చేశారు. నాలుగు నెలలు గడిచిన రూ.3లక్షల కోట్లకు లెక్కతేల్చకపోవడంపై మోడీ సర్కార్‌పై తీవ్ర అనుమానాలకు తావిస్తోందని నిపుణులు విమర్శిస్తున్నారు. ఈ పరిణామాల అనంతరం అనేక సార్లు పార్లమెంట్‌లో ఈ అంశంపై ప్రతిపక్ష సభ్యులు అనేక ప్రశ్నలు వేశారు. అయినా ఇప్పటి వరకు ఈ నోట్లపై ప్రభుత్వం స్పష్టతనివ్వకపోవడం గమనార్హం.
మీ స్నేహితులకు రికమెండ్ చెయ్యండి